Document ID: /roh_data/filtered/fineweb-2-filterrobots_roh.jsonl.gz/45827

Devoziun per ils affons e lur mummas
Margis, ils 11 da zercladur allas 16.00 uras
Duront la devoziun udin nus tgei ch’ei schabegiau da Tschuncheismas e tgi ch’il Spért sogn ei.
Possi il Spért sogn menar nus ed era far cauld e clar en nossas casas.
Sin in seveser cun vus selegra,
Irena
Survetsch divin preeucaristic
Dumengia, ils 16 da zercladur allas 10.15 uras
Sco gia ils davos onns vegnin nus a crear ensemen ina mandala da flurs.
Nus selegrein sin quella sentupada e sperein che biars affons prendien part a nies survetsch divin,
Brigitte e Linda
Concert digl Ensemble Cant’animato
Dumengia, ils 16 da zercladur allas 16 uras
en baselgia a S. Rumetg
Ils 36 commembers digl ensemble ein gia stai pliras ga sin viseta en Surselva, p.ex. a Glion cun il requiem da Mozart ni a Mustér en claustra cun in program Venezian per plirs chors ensemen cul cantus firmus surselva.
Quella ga vegn igl Ensemble Cant’animato a Falera e presenta a capella truvaglias ord quater tschentaners historia da musica europeica.
Entrada libra – collecta.
NIEV A LAAX: S. Messa da laud
Dumengia, ils 23 da zercladur allas 19.00 uras
La baselgia catolica sa e vul esser actuala e viventa.
Tgei munta per nus modern? Quei munta per nus che la musica duront la messa ei pli nova, moderna e spirtuala e che la liturgia e las oraziuns vegnan per part cumpletadas cun acustica, graficas ni elements visuals. Plinavon lein nus promover ina cultura da beinvegni cordiala, aschia che la s. Messa vegn per gronda part celebrada bilingua. Tuts nos parochians indigens, amitgs dils vitgs vischinonts e dalla Surselva, sco era ils cartents da lungatg tudestg duessan sesentir beinvegni tier nus.
Per passentar ina cuminonza viventa e cartenta ein tuts envidai mintgamai suenter il survetsch Divin tier in refrestg ella Sentupada.
La s. Messa da laud ei ina fuorma per innovaziun spirituala. Ella vegn celebrada mintgamai la tiarza dumengia dil meins:
Dumengia, ils 23 da zercladur
Dumengia, ils 25 d’uost
Dumengia, ils 22 da settember
Dumengia, ils 27 d’october
Dumengia, ils 17 da november
Dumengia, ils 15 da december
mintgamai allas 19 uras a Laax en baselgia parochiala.
Nus selegrein fetg da seveser cun vus,
Carli Camathias, cassier pleiv Laax e la gruppa d’iniziants
Concert cun il Duo 33zwo
Dumengia, ils 28 da fenadur allas 18.00 uras
en baselgia a S. Rumetg
Silsuenter apéro riche per tut las audituras ed ils auditurs.
Concert cun las soras schumellinas Elisabeth Seitz al salterio e Johanna Seitz alla harpa barocca. Il concert ha liug en rama dils 15 concerts barocs a caschun dil 2. Festival da musica “Bündner Barock”.
Il Duo 33zwo ei d’udir ell’entira Europa a caschun da concerts e festivals cun musica dil temps medieval, dalla renaschientscha, dil baroc sco era cun ovras contemporanas ch’ein per part vegnidas screttas aposta pil duo, sco era cun agens arranschaments.
Las soras cumbineschan bugen vegl cun niev, improviseschan e fuorman novs concepts – era per gronds projects cun cantadurs, saltunzs, acturs e musicists ord autras spartas.
Entrada libra – collecta.
Ulteriuras informaziuns sut: www.buendnerbarock.ch.
concerts da stad
vendergis, ils 2 d’uost allas 20.30 uras
sonda, ils 3 d’uost allas 20.30 uras
dumengia, ils 4 d’uost allas 11.00 uras
en baselgia a s. rumetg
Dapi 45 onns ein ils concerts da stad ella baselgia da S. Rumetg a Falera enconuschents per lur biala ed exquisita musica da camera. Mintg’onn ein quels treis concerts igl uost in punct fix el program cultural da nossa regiun.
Ulteriuras informaziuns sut: www.sommerkonzertefalera.ch.
Pelegrinadi dallas pleivs ad engelberg
vendergis, ils 16 d’uost
Annunzias per quei pelegrinadi pren la secretaria dallas pleivs bugen encunter tochen ils 21 da fenadur per telefon: 076 406 41 12
ni per e-mail: <email-pii>.
Nus selegrein sin stedia participaziun e sin in interessant gi en buna cumpignia.
S. Messa da laud
Dumengia, ils 25 d’uost allas 19.00 uras
La baselgia catolica sa e vul esser actuala e viventa.
Cordial invit a nossa secunda messa da laud cun musica nova, moderna e spirituala e cun ina liturgia ed oraziuns per part cumpletadas cun acustica, graficas ni elements visuals.
Per passentar ina cuminonza viventa e cartenta ein tuts envidai suenter il survetsch divin tier in refrestg ella Sentupada. Nus selegrein fetg da seveser cun vus.